《和元帅月鲁胡突公子强横竟以赃败同宪岳公齐高王马二宪掾实共事云》
元代·聂古柏

好雨崇朝洗瘴淫，越王台上一登临。鳄鱼已逝白波静，游鲲变化沧溟深。

六祖泉临千岁水，百蛮航贡五天金。九重贝阙云深处，万里孤云寸草心。

作者简介：元人。官吏部侍郎。武宗至大四年尝与礼部尚书乃马歹等奉使安南。工诗。有《侍郎集》。